Émilien Frossard

Émilien Benoît Daniel FROSSARD (n. la 26-an de junio 1802 en Parizo - m. la 25-an de januaro 1881 en Bagnères-de-Bigorre) estis reformita protestanta pastoro, pireneisto, desegnisto, kaj fondinto de la societo Ramond.

 Biografio 
Filo de la pastoro Benjamin-Sigismond Frossard, li studis ĉe la fakultato pri protestanta teologio de Montauban, kie li defendis bakalaŭran tezon titolitan « Akordo inter la penso de Moseo pri la aĝo de la homa specio kaj la geologiaj fenomenoj » en 1824. Li restadis en Anglio, kie li laboris kiel profesoro, kaj poste, en aŭgusto 1825, estis nomumita helpa pastoro en Nîmes, respondeca pri la pastorejo de la kolegio kaj de la malliberejo. En 1826, li edziĝis kun Isabelle Trye en Bath. Ili havis tri infanojn : Charles-Louis, Émilien-Sigismond, kaj Jeanne-Amélie. En 1837, li fariĝis titulara pastoro post la morto de Samuel Vincent. Li forlasis Nîmes en 1847 kaj fariĝis direktoro de la seminario de la fakultato de Montauban. Li konstruis la protestantan templon de Bagnères-de-Bigorre, kie li oficiis kiel pastoro ĝis sia morto en 1881.

Émilien Frossard estis scivolema spirito, malfermita al ĉiuj fakoj : geologio, botaniko, meteorologio. En 1865, li fondis la societon Ramond kun siaj du filoj (Charles-Louis kaj Émilien-Sigismond), same kiel Henry Russell, Charles Packe, kaj Farnham Maxwell-Lyte. Per sia agado, li iniciatis la kreadon de la observatorio de la pinto Midi de Bigorre en la Pireneoj. Li ankaŭ fondis la Societon por la Subteno de Agrikulturo kaj Industrio en Bagnères-de-Bigorre.

Kiel desegnisto, li publikigis en 1829 25 vues prises dans les Pyrénées françaises, kun litografaĵoj fare de Jourdan. En 1839, li publikigis la Tableau pittoresque des Pyrénées françaises, tekston akompanitan de 22 vinjetoj. Li estis membro de la Akademio de Gard de 1833 ĝis 1847.

 Honorigoj 
1840 : kavaliro de la Honora legio
1841 : prezidanto de la Akademio de Gard https://academiedenimes.org/site/wp-content/uploads/2013/04/LISTE-ALPHABETIQUE-DES-FAUTEUILS.xls

 Referencoj 

Kategorio:Francaj desegnistoj
Kategorio:Pireneistoj
Kategorio:Pastoroj